Diari Oficial de la Generalitat Valenciana


Sumari del DOGV 6008, del 07-05-2009 (2009/4039)

Assumpte civil 000232/2008. Notificació de la sentència a Quatemo Inversiones, SL.
----------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4039


Data del document
:   17-03-2009

Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Descriptors 

:   * sistema judicial

Assumpte civil 000232/2008. Notificació de la sentència a Quatemo Inversiones, SL. [2009/4039]  
Judici: verbal (desnonament per falta de pagament) 000232/2008.  
Part demandant: Naves y Solares L'Horta Sud, SL, i Gestmilenium Valores, SL.  
Part demandada: Quatemo Inversiones, SL.  
En el judici esmentat s'ha dictat la resolució que té l'encapçalament i part dispositiva, literalment, com es diu:  
«Sentència 10/09  
Carlet, 27 de gener de 2009  
Daniel Sala Paños, jutge del Jutjat de Primera Instància i Instrucció número 3 de Carlet, he vist estes actuacions de judici verbal sobre desnonament i reclamació de rendes, promogudes per la procuradora dels tribunals Mónica Hidalgo Cubero, en nom de les mercantils Naves y Solares L'Horta Sud, SL, i Gestmilenium Valores, SL, i amb la defensa del lletrat José Ramón Montoya Martínez, contra la mercantil Quatemo Inversiones, qui no ha comparegut a l'acte de judici i ha sigut declarada en situació processal de rebel·lia.  
Dispositiva  
Estime de forma íntegra la demanda presentada per la procuradora senyora Hidalgo Cubero, en nom i representació de Naves y Solares L'Horta Sud, SL, i Gestmilenium Valores, SL, i dispose el que segueix:  
a) Declare resolt el contracte d'arrendament subscrit en data 1 d'agost de 2000 per falta de pagament, i condemne Quatemo Inversiones, SL, a desallotjar l'immoble objecte d'este procediment en el termini legal i, si no ho fa de forma voluntària, es procedirà al seu llançament.  
b) Condemne l'entitat demandada a pagar als actors la suma de 29.982,16 euros deguts en la data d'esta sentència, així com les quantitats que es produïsquen durant la tramitació del procediment i fins a fer-ne el llançament efectiu en concepte de renda i quantitats assimilades.  
c) Condemne el demandat a pagar les costes produïdes.  
Esta resolució no és ferma i s'hi pot interposar un recurs d'apel·lació davant d'este Jutjat per a l'Audiència Provincial de València, en el termini de cinc dies des que es notifique. El recurs s'interposarà en la forma i terminis que estableix la nova Llei d'Enjudiciament Civil (LEC), i no s'admetrà el recurs d'apel·lació a la part demandada si no acredita quan l'interposa que ha pagat les rendes vençudes i les que d'acord amb el contracte haja de pagar de bestreta, o si no les consigna judicialment o notarialment, segons l'article 449 de la LEC.  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 17 de març de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana, per a dur a terme la diligència de notificació de sentència.  
Carlet, 17 de març de 2009.- La secretària judicial: Silvia Sempere Faus.